Tax
రూ.448.02 కోట్ల పన్నుబకాయి
న్యూఢిల్లీ: ఆదాయపు పన్నుశాఖ మొత్తం 29 సంస్థల బకాయి పడిన జాబితానుప్రకటించింది. మొత్తం 448.02కోట్ల రూపాయలు పన్నుల రూపం లో బకాయిపడినట్లు ఐటిశాఖ వెల్లడించింది. నేమ్‌ అండ్‌షేమ్‌ విధానంలో పన్నుబకాయిలను రాబట్టేందు కు ఐటిశాఖ కసరత్తులు ముమ్మరంచేసింది. పెద్ద మొత్తం బకాయిదారులపై ముందు దృష్టిసారించిన ఐటిశాఖ 29 మంది పేర్లను వెల్లడించింది. జాతీయ స్థాయి దినపత్రికల్లో వ్యాపారప్రకటనలు కూడా జారీ చేసింది. ఆదాయపు పన్ను, కార్పొరేట్‌ పన్నులు బకా యి ఉన్నట్లు తేలింది. వెంటనే బకాయిలతో సహా చెల్లించాలని వారికి సూచించింది. ఈశాఖ తనకసరత్తులను మరింతగా ముందు కు తీసుకువెళుతు కనీసం 67కుపైగా ఇలాంటి సంస్థలు భారీ మొత్తం పన్ను బకాయిలు పడినట్లు చెపుతున్నారు. వీరంతా ప్రస్తుతం ఎక్కడ ఉన్నారన్న ఆచూకీ తెలియడంలేదు. అలాగే వారి స్థిరచరాస్తులను సైతం గుర్తించేందుకు అందుబాటులో ఎక్కడా కనిపించకపోవడం విస్మయం కలిగిస్తోంది. పాన్‌కార్డు నంబరుసాయంతో వ్యక్తి లేదా సంస్థల జాబితా లను రూపొందించి బహిర్గతం చేసామన్నారు. కేంద్ర ప్రత్యక్ష పన్నులబోర్డు ఐటిశాఖపరంగాచూస్తే వ్యూహాత్మకంగా వ్యవహరిస్తోంది. మొండి బకాయి దారులను ముందుగానే గుర్తించి వారిపేర్లను బకా యి మొత్తాలను ఫోటోలతో సహా వెల్లడిస్తే వెను వెంటనే వసూలు చేయవచ్చన్న భావనతో ఉంది. తన అధికారిక వెబ్‌సైట్‌లో కూడా ఇప్పటికే వీరి పేర్ల జాబితాను బహిర్గతంచేసిన ఐటిశాఖ ఇకపై ప్రముఖ దినపత్రికల్లో కూడా వీరివివరాలపై ప్రకటనలు జారీచేసివారినుంచి బకాయిలువసూలు చేయడంతో పాటు పన్నులచట్రం నుంచి తప్పించుకోలేనివిధంగా వారిపైఉచ్చు బిగిస్తున్నది.